ROSACEAE 181 



ramosus, ramis pedicellatis, cylindricis, in flore erectis et in 

 fructu cernuis, villis adspersis, versus medium bracteolatis; 

 calyx cum laciniis ovato - lanceolatis, acuminatis, plus mi- 

 nus villosus, in anthesi patentissimus et in fructu retrofle- 

 xus; corolla luteo-aurea aut alba, calyce duplo longior aut 

 subaequalis, petalis subrotundis; stamina, stylus et stigma 

 ut in genere; fragum globosum vel ovoideum, rubrum aut 

 rubro-albens, suave, expetitum, magnitudine varium; achenia 

 ut in genere; caulis solitarius vel plures inter folia radica- 

 lia, herbaceus, simplex, nudus, hirsutus, villis patentibus, e- 

 rectus, interdum flexuosus, nunc foliis longior, nunc brevior, 

 plerumque semipedali-dodrantalis; ex collo radicis prodeunt 

 stolones flagellares, prostrati, elongati, pilosi, hic illic radi- 

 cantes et novas proles ferentes; folia omnia radicalia, fasci- 

 culato-caespitosa, longe petiolata, ternata, foliolis sessilibus, 

 potius grandibus, ovatis, grosse et profunde dentatis, denti- 

 bus acutiusculis, terminali minore, basi integris, supra laete 

 vel saturate viridibus et adspersis pilis raris, adpressis, sub- 

 tus parallele venosis, glaucescentibus et scatentibus pilis nu- 

 merosioribus praesertim in nervo et venis, impari basi cu- 

 neato et lateralibus obliquatis; aliquando inter folia radica- 

 lia ternata habentur unum alterumve folium simplex: petioli 

 longi, canaliculati, villosi, villis patentibus; stipulae bifidae, 

 scariosae; radix lignosa, transversa, fusiformis, fusco-rubida, 

 lateraliter fibris crassiusculis, simplicibus, ramosisve capil- 

 lata, superne squamis concoloribus, scariosis tecta. 



Floret Aprili, Majo. 'l^. 



Aetnae, in regione nemorosa et pedemontana: Milo, Vallo- 

 ne, Viagrande, Fondachello, Pisano, Trecastagni. 



Icon. Plenk. Ic. Pl. med. 5. pag. 17. tab. 412. — Lam. 

 III. 5. tab. 442. 



Fragaria vesca. Lin. Sp. Pl. pag. 708. — DC. Prodr. 2. 

 pag. 569. — Ten. Fl. Nap. 4. pag. 291. — Bert. Fl It. 5. 

 pag. 286. — Guss. Syn. Fi. Sic. 1. pag. 371. — Torn. Fl. 

 Sic. pag. 227. — Moris Fl. Sard. 2. pag. 18. — Arcang. Gomp^ 

 della Fl. Ital. pag. 219. 



Nomen vulgare: Fraula sarvaggia. 



Usus. Fraga hujus speciei sunt deliciosa odore et gustu, 

 praesertim lota vino et saccharo condita; aqua ex foliis et 

 syrupus ex fructibus uti diuretici et diaphoretici habentur. 



